tomron87/hebrew-wikipedia-sentences-corpus huggingface dataset:
בית הספר נוסד בשנת 1937 בתל אביב על ידי אגודה קואפרטיבית של מורים יוצאי גרמניה בראשות ד"ר טוני הלה וד"ר אהרן ברמן ברחוב הירקון 104, מול המקום בו עומד כיום מלון דן.
שלושה מבין חברי הצוות ד"ר טוני הלה, ד"ר אברהם אפרת וד"ר מאיר בלוך הגיעו מגימנסיה נורדיה.
בין המייסדים היה גם המורה לגאוגרפיה יהויקים פאפוריש.
התלמידים למדו בבית הספר תולדות האמנות, מקצוע שלא נכלל בבחינות הבגרות.
רוב התלמידים היו במחנות העולים, בתנועה המאוחדת ובשומר הצעיר ומיעוטם בצופים.
בשנת תש"ח בקשו התלמידים לסיים את לימודיהם מוקדם כדי שיוכלו להתגייס ובעקבות זאת אורגנו להם בחינות הבגרות בתחילת אפריל והם התגייסו ב-8 באפריל 1948. בסוף שנות החמישים כתוצאה מכך שהמבנה מט לנפול, וכחלק מהתפתחות העיר הועבר התיכון למשכנו הנוכחי שבדרך נמיר בתל אביב.
תיכון חדש שם דגש על היחס לתלמידים והיה מראשוני בתי הספר בהם התלמידים קראו למורים בשמותיהם הפרטיים ובית ספר בודד בו לא הונהגה תלבושת אחידה.
בית ספר תיכון חדש היה מהראשונים שפעלו ליצירת מפגשים בין תלמידים יהודים וערבים.
בשנת 1965 זכה בית הספר בפרס החינוך, שניתן לו על ידי שר החינוך זלמן ארן.
במהלך שנות ה-60 התקיים משא ומתן בין הנהלת בית הספר לעיריית תל אביב על העברת בית הספר לבעלות העירייה, אולם עד שנת 1971 הדבר לא יצא אל הפועל.
בשנת הלימודים תשכ"ח שינה בית הספר את מבנהו והפך מבית-ספר ארבע שנתי לבית-ספר שש שנתי לתלמידי כיתות ז´-יב´, בניגוד לעמדת משרד החינוך.
השינוי נבע מעמדת הנהלת בית הספר שהלימודים בכיתות ז-ח בבתי הספר היסודיים מבוזבזים וכי ניתן להשיג רמה יותר גבוהה בבית הספר התיכון.
בשנת הלימודים תשל"ד השתלב בית הספר בתוכנית הרפורמה של משרד החינוך וחולק לחטיבת ביניים - כיתות ז', ח', ט' וחטיבה עליונה - כיתות י', י"א, י"ב, כאשר שתי החטיבות מהוות בית-ספר על-יסודי אחד בהנהלה אחת.
בשנת הלימודים תשל"ח הוכר בית הספר על ידי משרד החינוך כבית-ספר ניסויי.
לשם כך מוצעים לתלמידים מקצועות בחירה רבים, מתוכננות תוכניות למודים מיוחדות, ונבדקות שיטות הוראה מתאימות.
בין החידושים שהונהגו בבית הספר היו מקצועות בחירה, שמאפשרים לתלמידים חופש להתמחות בשילובים לא שכיחים, כמו פיזיקה וקולנוע או סוציולוגיה וביולוגיה.
ב-18 בדצמבר 1995 הוסף שמו של יצחק רבין לשמו של בית הספר, הקרוי היום "תיכון חדש ע"ש יצחק רבין".
בית הספר אינו קשור למוסדות אחרים בעלי שם דומה, כמו "תיכון חדש ע"ש רבין קריית גת" או "תיכון חדש רמת גן".
בבית הספר מועסקים למעלה מ-150 מורים בשתי החטיבות.
כמו כן מתקיימים במתחם בית הספר לימודים אקדמיים של האוניברסיטה הפתוחה.
תלמידי חטיבת הביניים מגיעים לבית הספר מבתי הספר גולומב, בלוך, כפיר וגיבורי ישראל ברובע 9, אוסישקין, ארן, ירושלמי, אהבת ציון ובתי ספר ברמת אביב.
אך לאחר שהוחלט על שייכות בתי ספר יסודיים לעל יסודיים בתי הספר המשויכים לתיכון חדש הם כוכב הצפון, ארן ואהבת ציון.
בתשע"ה שיעור הזכאות לבגרות בבית הספר היה 99.6%.
בשנת 2009 זכתה בוגרת בית הספר, עדה יונת, בפרס נובל בכימיה.
בשנת 2016 לראשונה בתולדותיה זכתה קבוצת הכדורסל של תיכון חדש בליגה לתיכונים.
באפריל 2019 זכתה קבוצת הכדורסל של תיכון חדש באליפות העולם לבתי ספר תיכונים.
בשנת 2020 נבנה במימון מפעל הפיס בניין חדש בו לומדות שכבות ז' וח'.
בית הספר להנדסאים, בשמו הרשמי תיכון הנדסאים הרצליה ליד אוניברסיטת ת"א, הוא בית ספר תיכון השוכן בהרצליה, סמוך לקניון שבעת הכוכבים.
בבית הספר לומדים תלמידים מכארבעים ערים בישראל.
המנהלת הנוכחית של בית הספר היא אורית רוזן.
במשך שנים בית הספר להנדסאים הוא בית ספר מוביל בישראל מבחינה מדעית וטכנולוגית שתלמידיו מגיעים להישגים רבים בתחרויות.
בית הספר ידוע גם בכך שמספר המתגייסים למסלול העתודה האקדמית שיוצאים ממנו מדי שנה הוא בין הגבוהים בארץ.
"תיכון הנדסאים" הוקם בשנת 1962, בעזרת תרומה של בני משפחת מיירהוף מברזיל, בחסות ובסמוך לאוניברסיטת תל אביב.
איש החינוך הוותיק בצלאל זריצקי ניהל את בית הספר ב-15 שנותיו הראשונות.
זריצקי הצליח בתוך זמן קצר להופך את המוסד החדש לאחד הבולטים והמובילים בתל אביב, ולהעניק לו מוניטין יוקרתי.
כמו כן, הוקמו בתקופתו בנייני בית הספר שתוכננו כמתחם אחוד תחילה בידי האדריכלים נחום זלקינד ומשה הראל ועם פטירת זלקינד המשיך הראל במלאכה לבדו.
במבנה בית הספר המקורי התקיימה גם מסגרת של כיתות מקצועיות י"ג וי"ד לתואר הנדסאי, אך זו בוטלה לאחר המעבר להרצליה.
בשנים 1977–1997 מנהל בית הספר היה אלחנן אילת.
במהלך כהונתו עלה מספר התלמידים בבית הספר מ-300 עד ל-6,000 - צעירים ומבוגרים, אנשי צבא, עולים חדשים ומשתלמים מהארץ ומחו"ל, וכן כ-450 אנשי סגל.
בשנת 2000 הוחלט לסגור את חטיבת הביניים של בית הספר, ובסוף שנת 2004 החליטה האוניברסיטה לסגור את בית הספר, בנימוק שפעילות בית הספר אינה חלק אורגני מפעילות האוניברסיטה וגורמת לה להפסדים רבים.
בתגובה להכרזה זו התלמידים יצאו למאבק נגד סגירת בית הספר, וגם בוועדת החינוך של הכנסת הובעה התנגדות לסגירתו.
המאבק הסתיים במכירתו של בית הספר לעיריית הרצליה, שהעבירה אותו למתחם בהרצליה בסמוך לתיכון "חדש" ולחטיבת הביניים יד-גיורא.
בית הספר עבר לתחומי הרצליה בשנת הלימודים 2007–2008, דבר שעורר התנגדות בקרב חלק ממוסדות החינוך בהרצליה, משום שעיריית הרצליה פעלה להעברת תלמידים בעלי יכולות גבוהות לתיכון זה.
בשנת 2007 הוקמה בתיכון קבוצת הרובוטיקה "General Angles" (מספר 2230) המתחרה בתחרות ה-FRC של ארגון FIRST.
כבר בשנת 2009 זכתה הקבוצה במקום הראשון בתחרות הארצית וטסה לייצג את ישראל באליפות העולם בארצות הברית.
הקבוצה ממשיכה לפעול בימים אלו ונחשבת לאחת מהקבוצות הוותיקות והמוכרות בישראל.
בנוסף, באותה שנה זכתה קבוצת רובוטיקה נוספת - "Spirit #52" בקטגוריית ה-FLL בתחרות הארצית וטסה אף היא לייצג את ישראל באליפות העולם.
בסמוך לבית הספר נבנה מרכז מדעים בעלות של כ-12 מיליון ש"ח, המרכז הוא מרכז המדעים הגדול ביותר בישראל הנמצא בתוך מתחם בית-ספר תיכוני, והוא משמש בעיקר את תיכון הנדסאים, אך גם את חטיבת הביניים יד גיורא ואת תיכון חדש הרצליה.
ביוני 2014 הושלמה במרכז המדעים בנייתו של לוויין הקיובסאט דוכיפת 1 על ידי תלמידי בית הספר, והוא שוגר לחלל.
בשנים 2015–2016 זכתה קבוצת הרובוטיקה של תיכון הנדסאים "Nyan Cats #966" בתחרות הרובוטיקה הארצית של ארגון FIRST וכן טסה לסנט לואיס, ארצות הברית להתמודד על אליפות העולם.
בשנת 2016 טסה קבוצת רובוטיקה "Spirit #52" להתמודד בתחרות העולמית בסנט לואיס.
בשנת 2019 הודיעה הנהלת תיכון הנדסאים כי תרחיב את פעילות בית הספר גם ללימודי חטיבה, וכי תפתח בתחילה שכבת לימוד אחת לכיתות ז'.
בתחילת שנת הלימודים תש"ף נפתחה בבית הספר שכבת ז' ובה שתי כיתות.
בשנת תשפ"א השלים בית ספר את המעבר מתיכון רגיל לתיכון שש שנתי, וכלל בתוכו שש שכבות.
התיכון התורני הימלפרב הוא בית ספר תיכון ציוני-דתי לבנים הפועל בשכונת בית וגן בירושלים.
בית הספר מוגדר תיכון תורני ולא ישיבה תיכונית, הבדל שמתבטא בגישתו החינוכית הפתוחה.
לאורך השנים נחשב בית הספר לתיכון הממלכתי-דתי הפופולרי ביותר לבנים בירושלים, ובולט באחוז זכאות לתעודת בגרות מהגבוהים בארץ, ובאחוז גבוה של תלמידים המתגייסים לשירות קרבי ולתפקידי קצונה בצה"ל.
את בית הספר מנהל הרב שלומי דנינו.
בית-הספר נוסד בשנת 1920 בתור "תיכון מזרחי", ופעל ברחוב הלל שבמרכז העיר ירושלים.
בשנת 1968 עבר בית-הספר למשכנו הנוכחי בשכונת בית וגן.
עם המעבר למבנה החדש, הוסב שמו של המוסד על-שם פאול הימלפרב, נדבן אמריקני שתרם להקמת המבנה החדש.
תיכון הימלפרב מאופיין באחוז גבוה של בוגרי בית הספר שמתגייסים לתפקידי לוחמה ומגיעים לקצונה, בנוסף, רבים מבוגריו מגיעים ליחידות מובחרות בצבא.
במלחמת חרבות ברזל נפלו עשרה מבוגרי התיכון, ביניהם ענר שפירא, הירש גולדברג-פולין והרב אבי גולדברג, ששימש כרב בית הספר.
אבן הפינה לבית הספר הונחה בנובמבר 1963, במעמד שר החינוך אבא אבן.
את מבנה בית הספר תכננו האדריכלים שולמית נדלר, מיכאל נדלר ושמואל ביקסון.
בשנת הלימודים תשע"ח נחנך מבנה נוסף לבית הספר עקב הגידול במספר התלמידים.
ב-2023 הוכר מבנה בית הספר כמבנה לשימור על ידי עיריית ירושלים בשל ערכו האדריכלי.
מבנה בית הספר כולל בית מדרש שמשמש לתפילות, כינוסים ולמידה במסגרת תוכנית 'המדרשייה' ללימוד תורה אחרי שעות הלימודים, וכן ארבע מעבדות ושני חדרי מחשבים לשימושן של המגמות המדעיות: פיזיקה, ביולוגיה, מדעי המחשב, גאוגרפיה, רובוטיקה, סייבר ורפואה.
בנוסף למגמות אלו פועלות בתיכון גם מגמות באשכול מדעי הרוח: אמנות, היסטוריה, לימודי ארץ ישראל, השפה הערבית, מגמת ספרות בהנחיית תמר קריגר-ערמוני ומגמת קולנוע בהובלת יובל ריבלין.
ספריית בית הספר נחנכה באמצע שנות התשעים במעמד ראש העירייה, אהוד אולמרט, וב-2017 שופצה, וקוטלגה דיגיטלית.
בשנת 2024 הספרייה עברה שיפוץ נרחב, ובטקס בהשתתפות קהילת בית הספר הוקדשה לזכר בוגריו שנפלו במלחמת חרבות ברזל.
במסגרת תוכנית 'שיחת המנהל' בית הספר מארח לאורך השנה הרצאות מאנשי מפתח בציבוריות הישראלית.
ביום הזיכרון השנתי לרצח יצחק רבין עורך בית הספר טקס שמתמקד בחשיבות ערכי הסובלנות והפלורליזם במשותף עם בית הספר הכללי השכן, תיכון בויאר.
במהלך חודש אדר לומדים רבים מהתלמידים דף יומי בגמרא ומסיימים יחדיו מסכת נבחרת.
בשבוע שבין יום השואה ליום הזיכרון ויום העצמאות נוהג בית הספר לצאת למסע 'בונים מדינה' עם תלמידי שכבת י"ב.
בית הספר משתתף באופן קבוע במרתון ירושלים לזכר בוגר בית הספר מתן שביט.
בית הספר זכה להישגים רבים בענפי ספורט שונים.
נבחרת הכדורסל העפילה ארבע שנים ברציפות לגמר המחוזי (2013–2016) וזכתה פעם אחת בגמר המחוז.
בשנת 2018 הנבחרת העפילה שוב לגמר המחוז וזכתה באליפות החמ"ד של הישיבות והתיכונים הדתיים, תואר שזכתה בו שוב גם באליפויות של 2019, 2024 ו־2025. נבחרת הקטרגל הבית ספרית העפילה פעם אחת לגמר המחוזי, וכן נבחרות מרוצי שדה של בית הספר זכו מספר פעמים במקומות ראשונים באליפות הארצית.
הרצי הלוי, הרמטכ"ל ה־23 של צה"ל.
עמית סגל, הפרשן הפוליטי של חברת החדשות.
אבי בלוט, אלוף פיקוד המרכז.
יורם הלוי, ניצב במשטרת ישראל ואלוף בצה"ל.
אבישי בן-חיים, כתב ופרשן בחדשות 13.
הרב אילעאי עופרן, רב קבוצת יבנה וראש המכינה הקדם צבאית 'רוח השדה'.
פרופ' יאיר לורברבוים חוקר בתחום המשפט העברי, ומחשבת ישראל באוניברסיטת בר-אילן.
פרופ' נעם ניסן, חוקר בתחום מדעי המחשב ותורת המשחקים האלגוריתמית באוניברסיטה העברית.
יאיר אגמון, סופר, קולנוען ופובליציסט.
לרשימה המלאה ראו גם: רשימת בוגרי התיכון
פרס החינוך הדתי לשנת תשס"ז
אות הנשיא לחינוך לשותפות תשע"ז
התיכון התורני-ניסויי של מכון שלום הרטמן (על שם צוריאל סמית') הוא בית ספר תיכון דתי לבנים בירושלים.
בית הספר, השוכן במתחם מכון שלום הרטמן, הוקם על ידי דוד הרטמן ביחד עם חגי בן ארצי ודוד דישון, והחל לפעול בשנת הלימודים תשמ"ו.
רוב התלמידים מתגוררים באזור בית הספר, בשכונות: קטמון, בקעה, רחביה, ארנונה, תלפיות מזרח והמושבה הגרמנית.
עם זאת, ישנם תלמידים המתגוררים ביישובים ובשכונות מרוחקות יותר, כמו: הר חומה, ארמון הנציב, אפרת, רמות, גבעת זאב, פסגת זאב ובית הכרם.
בבית הספר לומדים כ-350 תלמידים, מכיתה ז' עד י"ב.
לאחר עשרים שנים תחת ניהולו של צבי ינאי, מנהל התיכון מאז שנת 2014 הוא שאול דוד.
בשנת 2007 הוקם בית ספר תיכון לבנות, שנקרא "מדרשיית הרטמן לבנות" ברחוב דוד אלרואי הסמוך.
בשנת 2010 זכה בית הספר בפרס החינוך הארצי.
בשנת 2021 נשיא המדינה ראובן ריבלין העניק לבית הספר לבנים את 'אות הנשיא לתקווה ישראלית'.
בשנת 2022 זכה תלמיד בית הספר לבנים הלל כהן בחידון התנ"ך העולמי לנוער יהודי, שהתקיים ביום העצמאות ה-74.
תיכון השיר שלנו היא סדרת דרמה מוזיקלית מבית yes הטלוויזיה בלוויין.
סדרה זו היא סדרת בת של הסדרה "השיר שלנו".
העונה הראשונה עלתה לשידור ב-3 במאי 2009 בערוץ yes stars ישראלי.
ב-6 ביוני 2010 חזרה לעונה שנייה בערוץ ניקלודיאון (למנויי חברת yes).
הסדרה הופקה על ידי חברת טדי יזמות והפקות.
שיר הנושא של הסדרה נקרא "האמת שלך", והוא נכתב, הולחן ובוצע על ידי לי בירן.
עלילת הסדרה מתרחשת בתיכון עירוני כ"א, תיכון כושל בו שולטת כנופיה אלימה של תלמידים בהנהגתו של אסי (יהודה נהרי), נער חסר גבולות העושה בבית הספר ובחבריו הלומדים את כל אשר חפץ בראשו.
במהלך העונה מנסים התלמידים והנהלת בית הספר בראשותה של ירדנה טמיר להוכיח למשרד החינוך כי יש מקום להפוך את התיכון לתיכון לאומנויות, כשברקע נולדת מערכת יחסים רומנטית בין אסי לנועה, התלמידה החדשה שמגיעה מניו יורק.
העלילה סבה סביב חייהם של התלמידים והמורים בתיכון המתהווה: האהבות, התככים הבית ספריים, הקנאות והבגידות, והעבודה לקראת מופע בו תלוי גורל בית הספר ולהפוך את תיכון עירוני כ"א לתיכון לאמנויות.
העונה השנייה סובבת סביב תלמידי התיכון, שהפך, כפי שהבטיחה שרת החינוך בסוף העונה הקודמת, לתיכון לאמנויות בהנהלתה של ירדנה טמיר, ועבר למבנה חדש.
אסי מנהל מערכת יחסים רומנטית אך מורכבת עם נועה, כאשר תוך כדי מרחף מעליו השחרור על "תנאי" שקיבל ושחרורו של אביו מהכלא.
בעונה זו מצטרפת דבורה, תלמידה לשעבר של ירדנה ומורה למשחק בעלת עקרונות נוקשים.
שיוצרת תככים חדשים בבית הספר.
חייו של גלבוע משתנים כאשר אביו מעיד על משפחת פשע מהגדולות בארץ ועליו ועל משפחתו לעזוב את הארץ.
לתיכון מגיע תלמיד חדש בשם משי.
בהתחלה כולם חושבים שהוא גיי בגלל היותו רקדן, אך לבסוף הוא הופך להיות בן הזוג של סונג לי.
בסוף העונה סונג לי צריכה לבחור בין התלמיד החדש לבין גלבוע, בן זוגה לשעבר.
הסדרה מסתיימת כאשר סער, החונך החברתי, עוזב את התיכון ואומר לנועה שהוא אוהב אותה.
נועה שרה שיר אישי עם יונתן חברה הקרוב.
לאחר סיום השיר שלהם, עולה אסי לבמה ושר לה שיר.
בסוף השיר, אסי פונה לנועה, השניים נפרדים סופית והסדרה נגמרת.
ירדנה טמיר (עליזה רוזן) - בעבר הייתה מנהלת של אקדמיה לאמנויות.
מקבלת הצעה מחברתה מאי, המתפקדת גם כשרת החינוך להיות המנהלת של התיכון, ולהפוך אותו לתיכון לאמנויות.
הצליחה להפוך את בית הספר לבית ספר לאמנויות.
שיחקה בתור ירדנה טמיר גם בסדרת האם השיר שלנו.
אסי (אסף) דמתי (יהודה נהרי) - תלמיד עם תיק פלילי.
הוא הרס את בית הספר בעונה 1 ויש קלטת המוכיחה זאת.
במהלך עונה 1 התאהב בנועה, התלמידה החדשה, ועזב את גילי, שהייתה זוגתו זמן רב.
במהלך עונה 1 הוא מתרכך, ואף עוזב את נבחרת הכדורסל בה צבר ותק לטובת המחזמר.
באמצע העונה הראשונה, לאחר שהוא ונועה מגורשים מהמחזמר, הם מחליטים להקים להקה, בתור "כוכבים אורחים".
בהמשך העונה מגלים שהוא הכניס את גילי להריון.
בסוף העונה הראשונה מגלים כי אסי הרס את בית הספר וירדנה לא מרשה לו לעלות להופיע עם הלהקה, אך בסוף במפתיע אסי עולה לבמה ושר עם נועה.
בתחילת עונה 2 הוא מועמד לדין, אביו של גלבוע הוא עורך דינו.
פסק הדין הוא מאסר על תנאי.
במהלך עונה 2 הוא מגלה שנועה בגדה בו עם סער, חונך חברתי בבית הספר, ונפרד ממנה בדרך קשה מאוד.
במהלך עונה 2 הוא וסער משלימים.
בסוף עונה 2 נועה שרה שיר אישי עם יונתן, אחרי שהיא מסיימת אסי עולה לבמה ומקדיש לה שיר, אחר כך הוא הולך אליה והשניים מחליטים להיפרד סופית.
מופיע במופע הכישרונות, וזוכה במלגת הלימודים.
נועה שטרן (תמר שם אור) - גותית, מוזיקאית, אוהבת להתלבש בצבעים כהים וכבדים.
בעונה 1 היא עוקרת מניו יורק לישראל ומתחילה ללמוד בבית הספר (שבעונה 2 הופך להיות בית ספר לאמנויות), במהלך עונה 1 היא גורמת לאסי לעזוב את גילי, והם הופכים לזוג במהלך עונה 1. היא ויונתן הם הידידים הכי טובים.
בפרק 47 בעונה 1, הוא מספר לה שהוא הומו, והיא המומה.
בעונה 2 היא וסער מתנשקים מאחורי גבו של אסי, אסי מגלה את זה ונפרד ממנה בדרך קשה, והיא וסער הופכים לזוג במהלך עונה 2. בסוף עונה 2 הופיעה במופע הכישרונות עם יונתן, ידידה הטוב, בדואט מרגש ומפתיע.
בסוף העונה 2, אחרי שנועה שרה את השיר, אסי עולה לבמה ומקדיש לה שיר.
הוא שואל אותה אם היא רוצה שהם יחזרו להיות ביחד, אך היא משיבה לאסי שהיא לא רוצה והיא מעדיפה שהם יהיו ידידים.
העונה נגמרת בכך שאסי ונועה נפרדים סופית.
גילי אסייג (ענבר דנון) - שחצנית, משוגעת ומלכת הכיתה.
חושבת שיש לה "סטאר קוולטי" ושהיא "טאלנט".
הייתה בחלק קצר בעונה 1 חברתו של אסי, לאחר מכן שמעון מתחיל איתה, אך היא מסרבת לחיזוריו.
בהמשך העונה נכנסת להריון מאסי ומתכננת לעשות הפלה.
דקלה עוזרת לה והן מתקרבות חזרה.
גילי כתבה שיר בז'אנר הפופ הנקרא "בייבי בובה", יונתן ויניב מלחינים לה אותו בעזרת תוכנת מחשב מיוחדת, והשיר הופך ללהיט הפופ בזכות זה שהיה לה פטרוזיליה על השן.
כתוצאה מכך, גילי הופכת להיות מפורסמת, מבוקשת, ואף מתחילה לעבוד עם סוכן לא מוכר בשם "סבי כוכבי".
בתחילת עונה 1 מראים את גילי כבת זוגו הקבועה של אסי, אך כתוצאה מכך שנועה הגיעה לתיכון והוא התאהב בה, היא מתעבת את נועה וקוראת לה בכינויים מבישים.
יניב היה מאוהב בה בעונה 1, וכך גם גלבוע.
בנוסף לכך, באותה עונה מסופר כי גילי היא נוצצת ומלכת הכיתה, אך רק אדם המתבונן מהצד היה מבחין שהיא בודדה, ושכולם רק מנסים להתרחק ממנה.
גלבוע בלקין (אריאל וולף) (עונה 1, אורח בעונה 2) - חתיך, מקובל.
קפטן נבחרת הכדורסל, מתמודד עם אב לא פשוט שדורש ממנו להגשים את חלומותיו שלו עצמו.
שונא את אסי אבל בסוף עונה 1 הם משלימים.
בן זוגה לשעבר של ספיר.
בעונה 1 מתאהב לזמן קצר בגילי שלא רוצה אותו.
בעונה 2 מתאהב בסונג לי, אבל נאלץ לעזוב את הארץ עם אביו כיוון שהעדות שלו הפלילה את אחת ממשפחות הפשע הגדולה בעולם וכך שהם ואמא של גלבוע יקבלו זהות חדשה.
בסוף עונה 2 חוזר אבל מגלה שסונג לי עם משי.
בסוף עונה 2, לא ידוע במי סונג לי בחרה.
בעונה 1 נישק את גילי (על אף רתיעתה), והם כמעט הפכו לזוג.
דקלה גולד (רוני מרחבי) - מלאה, מכונה גם "דיקי".
תלמידה בעלת עקרונות, לוחמת אקולוגית אינטליגנטית עם שליחות חברתית.
בעונה 1 היא מאוהבת בגלבוע, ויוצאת עם עידו אבל בעונה 2 הם נפרדים בעקבות כך שהשתגע מהמסע הרוחני.
בעונה 1 רואים שהיא מנהלת יחד עם גילי, חברתה לשעבר את תחנת הרדיו, ובהמשך עונה 1 רק גילי מנהלת את תחנת הרדיו ולדקלה יש צו הרחקה מתחנת הרדיו.
לאחר שעידו חוזר מהמסע הרוחני בעונה 2, היא נפרדת ממנו באופן סופי.
המציאה את שם תוכנית הרדיו שלה גולדי עצבנית על פי השם "זהבי עצבני".
עידו (אריאל ברונז) - שאנטי ורוחני מאוד.
תלמיד מוזר, בעל שיער מוזר, היה מאוהב בדקלה בעונה 1, ואף הפכו לזוג.
בעונה 2, לאחר שחזר לגמרי אחר מהמסע להודו, הוא ודקלה נפרדים סופית.
בעונה 2 עידו חווה שלל הארות רוחניות שמשגעות את הסובבים אותו, הוא נודר נדר שתיקה, חוזר בתשובה ועוד.
עידו תמיד היה מוזר, אך הוא היה נחוש בדעתו.
יניב אברמסון (עופר סקר) - החנון של השכבה, גאון שכולם נעזרים בו לימודית.
בעונה 1 היה מאוהב בגילי, אך לאחר שהשפילה אותו מול כולם דעכה אהבתו אליה והוא נהיה מבודד.
בעונה 1 היה ה"סגן המאולתר" של אסי, פחד ממנו מאוד ולכן עשה כל מה שעלה על דעתו.
בעונה 2 הוא ויונתן מתקרבים והוא רוצה להיות בן זוגו, אבל יונתן לא רוצה בכך.
בהמשך העונה הוא מתאהב בסונג לי.
נהיה עשיר במהלך העונה אחרי שזכה במשחק בטלפון ובסוף איבד את כל הכסף.
ספיר (נועה וולמן) - התלמידה הכי יפה בשכבה ובבית הספר.
בת זוגו לשעבר של גלבוע שאחר כך נהייתה רווקה.
משתפת פעולה עם גלבוע וגילי בתוכניתם, ועקב כך נהיית חברה של אסי על מנת שיתרחק מנועה.
בעונה השנייה היא נחתמת אצל סוכן לא מוכר בשם "סבי כוכבי" (כמו גילי).
באמצע עונה 2 מתעלפת עקב הפרעות אכילה ובסוף עונה 2 מנחה את תחרות הכישרונות.
יונתן לנדרמן (נמרוד פלשנברג) - חבר של נועה מניו יורק.
לאחר שמשחק בתפקיד אורח בעונה 1, עובר באמצע עונה 1 אל ביתה של נועה.
בעונה 2 הוא גר עם הוריו בישראל ועובר לתיכון, אך לא רוצה להתגייס לצה"ל.
בעונה 1 מתגלה שהוא הומו, הוא מתאהב בגלבוע ורוצה להיות איתו בזוגיות, אבל הוא מבין שגלבוע אינו מעוניין בו.
בעונה 2 הוא ויניב מתקרבים, אך יונתן מסרב להיות בן זוגו של יניב.
הוא פוגש בטל, מכר מהצבא של סער שמגיע להתארח בתיכון.
טל והוא מתקרבים ונעשים לבני זוג, אך הם נפרדים בגלל חילוקי הדעות של יונתן על אי גיוסו לצבא.
יונתן הוא מוזיקאי וכותב עם נועה שירים וחומרים מקוריים.
דליה דמתי (אדוה עדני) - אמו של אסי וגרושתו של דוד.
דוד, אביו של אסי, היה מכה אותה כי היה קנאי ורכושני.
בעונה 1 אסי, בנה, התבייש בה ולא היה מוכן להכיר לנועה את אמו שהייתה עוזרת בבית של נועה, אך בסוף הן נפגשו בדרך מפתיעה.
בעונה 2 היא נתקלת בדוד ברחוב והוא מאיים להכות אותה, ואז אסי בא ומאיים עליו.
לא הייתה מודעת לכך שאסי ודוד נעשו ידידים, כאב ובנו.
מנהלת משק הבית של אביגדור.
מאי ברטו (רבקה נוימן) (עונה 1) - שרת החינוך, חברתה של ירדנה טמיר ומציעה לה להפוך את התיכון לבית ספר לאמנויות.
אביגדור שטרן (פולי רשף) (עונה 1) - בעלה החדש של אילנה שנועה שונאת אותו והם גרים בבית שלו.
בהמשך נועה מתחברת אליו יותר.
בני (איצ'ו אביטל) (עונה 1) - אביה של נועה והגרוש של אילנה.
אילנה שטרן (חני נחמיאס) - אִימה של נועה, גרושתו של בני ואשתו של אביגדור.
היא ונועה ביחסים לא כל כך טובים.
בעונה השנייה היא לא נמצאת הרבה כי נסעה לחו"ל ומתברר שכנראה יש לה סרטן וזה מקרב בינה לבין נועה.
בסוף היא מגלה שאין לה סרטן.
זויה (זיוה) קוזניצוב (תמרה קליינגון) (עונה 1, תחילת עונה 2) - סגנית המנהלת.
בתחילת עונה 2 ירדנה מפטרת אותה בעקבות כל מה שעשתה.
מיכל/מיקה (מיכל אמדורסקי) - ניהלה מערכת יחסים עם דרור ואבא של גלבוע.
מיכל היא הכוריגראפית של התיכון ומכינה את התלמידים לקראת ריקודים סוערים.
בעונה 2 היא וגיא, מאמן הספורט מתקרבים, ולבסוף נעשים לבני זוג.
מיכל התקרבה לאסי וחשקה בו.
גיא בן ציון (גיל דסיאנו ביטון) - מאמן נבחרת הכדורסל.
בעונה 2 הוא נאלץ להיות המורה לספורט בעקבות הפיכת התיכון לתיכון אמנויות.
נהיה בן זוגה של מיקה.
גדעון בלקין (דן תורג'מן) (עונה 1, אורח בעונה 2) - עורך דין, אביו של גלבוע.
התאהב במיקה בעונה 1 והיה הספונסר של המופע.
בעונה 2 מסתבך ונאלץ לקחת את גלבוע לחו"ל.
דרור קלצ'ניקוב (אלדד פריבס) (עונה 1) - הבמאי של המחזמר.
ניהל בעבר מערכת יחסים עם מיקה.
בעונה 2 דרור מקבל הצעה מפתה במיוחד: לעבור להיות במאי ב"תיאטרון השחור" בפראג.
הוא נענה להצעה ודבורה מחליפה אותו בעונה 2.
עמוס שיינרמן (עודד פז) (עונה 1) - עיתונאי שמגיע לתיכון.
אריה (שמואל וולף) (עונה 1) - המורה להיסטוריה.
נגה (אפרת אנזל) - היועצת של התיכון.
מופיעה ב"היועצת", סדרת-הבת של הסדרה.
דוד דמתי (אלי דנקר) - אביו של אסי ובעלה של דליה.
מרצה בכלא שנות מאסר על כך שהיה מכה את דליה.
חוזר לחייהם של אסי ודליה בעונה 2, נותן לאסי לבטוח בו והם נהיים חברים טובים, אך הידידות ביניהם נפסקת כאשר דוד נותן לאסי לשמור על אקדח.
לאחר שמתגלה למשטרה שאסי ודוד הם חשודים, עוצרים את אסי ודוד, אך לבסוף מתגלה שרק דוד היה שותף לפשע החמור.
סונג לי (עדן צוקהירה) - בת לעובדים זרים, יפה, יודעת לרקוד.
עד מהרה מתאהבים בה: גלבוע, יניב ומשי.
בהתחלה היא הייתה בת זוגו של גלבוע, אך לאחר שעזב את הארץ וסונג לי חשבה שלא תראה אותו לעולם, התגברה על גלבוע ונהייתה חברתו של משי.
(לפני כן הייתה חברה של יניב למשך תקופה קצרה).
הופיעה במופע הכישרונות, ובזכות הריקוד שלה ושל משי קיבלה את המלגה יחד עם אסי.
לא ידוע במי היא בחרה בסוף.
דבורה גלילי (אירית סוקי) - המורה החדשה לדרמה במקום דרור.
כריזמטית ומרבה לקשר בין משחק לשגרת תלמידיה.
סער לב ארי (ברק סרילן) - החונך החברתי בעונה 2. הגיע ממושב.
הוא עוזר לתלמידים בבעיות שלהם כמו נימי.
כשהוא התנשק עם נועה התחיל לסבול בבית הספר, אך בהמשך כשהציל את סונג לי מבריונים ונפצע חזר להיות במעמד גבוה.
בסוף עונה 2 הוא נוסע לחו"ל ורגע לפני שהוא עולה למונית הוא אומר לנועה שהוא אוהב אותה ולא יודעים איך זה נגמר.
נימי (ירון לוי סבג) - המוכר בקפיטריה של התיכון.
עוזר לתלמידים בבעיותיהם, ואף למספר חניכים ומורים.
לאחר שנימי מגלה שמשי גנב לו ממתקים מהדוכן, הוא מאלץ אותו לנקות את דוכנו ולעבוד בדוכן בתור מוכר.
משי (שחר פרץ) - תלמיד חדש שמגיע לבית הספר.
מתחרה על ליבה בהתחלה עם יניב ולאחר מכן עם גלבוע.
רקד עם סונג לי בתחרות הכישרונות, וגרם לה לנצח בה.
שימי (יניב פולישוק) (עונה 1) - עיתונאי ספורט שלא אוהב את זה שלקחו לנבחרת הכדורסל את המגרש בשביל שיעורי דרמה, מעריץ את אסי, וחושב שאסי יכול להגיע לרמות גבוהות בכדורסל.
MC שנאוצר (עונה 1) - ראפר שמראה ליניב את הדרך להיות מקובל ואהוב.
זוהר להט (רן דנקר): בא לבקר את ירדנה בתחילת עונה 1, הדמות השתתפה גם ב"השיר שלנו".
נחי בן חגי (פיני טבגר): בא לבקר את ירדנה בתחילת עונה 1, הדמות השתתפה גם ב"השיר שלנו".
דנה שניר (אליענה בקייר): באה לבקר את ירדנה בתחילת עונה 1, הדמות השתתפה גם ב"השיר שלנו".
רועי בר (יובל אברמוביץ'): בא לבקר את ירדנה בתחילת עונה 1, הדמות השתתפה גם ב"השיר שלנו".
יריב ארד (עמוס תמם): הוא הופיע בתחילת עונה 1 בקליפ הכוכבים של ירדנה שהחבורה הישנה צילמה, הדמות השתתפה גם ב"השיר שלנו".
מיקי אפלבוים (מיה דגן): היא הופיעה בתחילת עונה 1 בקליפ הכוכבים של ירדנה שהחבורה הישנה צילמה, הבת של ירדנה, הדמות השתתפה גם ב"השיר שלנו".
לסדרה הופקה סדרת בת אינטרנטית שבועית בת 10 פרקים בשם "היועצת", אשר מלווה את "תיכון השיר שלנו".
בכל פרק מגיע אחד משחקני הסדרה המקוריים להיוועץ עם יועצת בית הספר, נגה (אפרת אנזל), ומשתף אותה בבעיות עמן הוא מתמודד בפרקי הסדרה המקורית ששודרו באותו שבוע.
את סדרת-הבת כתב יריב גוטליב, אחד מכותבי הסדרה המקורית, ומשתתפים בה שחקני הסדרה המקורית – תמר שם אור, יהודה נהרי, ענבר דנון, עופר סקר, אריאל וולף, אריאל ברונז ורוני מרחבי.
תיכון הראל הוא בית ספר תיכון עיוני ממלכתי יחיד ביישוב מבשרת ציון, הגדול ביותר במחוז ירושלים, נכון ל-2015. בית הספר משרת 1,043 תלמידים ממבשרת ציון, הר אדר ויישובי הסביבה.
בית הספר הוא תלת-שנתי (כיתות י'-י"ב), ופועל במבנה ארגוני של עמותה, בניהול עצמי.
ככזה הוא זוכה למידה של עצמאות כלכלית ופדגוגית.
התיכון ממוקם למרגלות אתר הקרבות ההיסטורי בהר הקסטל, ונקרא על שם חטיבת הראל שלחמה במקום.
תיכון הראל הוקם ב-1993 ביוזמה משותפת של הורים ותלמידים, בשיתוף המועצה המקומית מבשרת ציון ומשרד החינוך, וזאת לאחר שנים רבות בהן הרחיקו בני הנוער ביישוב ללמוד בבתי הספר התיכוניים בירושלים.
בראשיתו התבסס התיכון בעשירייה הראשונה של בתי הספר התיכוניים בישראל מבחינת הזכאות לבגרות, ונחשב לבית ספר עם אחוז גבוה במיוחד של בוגרים המתגייסים לצבא ובוגרים המתנדבים ליחידות קרביות.
בבית הספר מסלול סדנאות המתקיים לאורך שלוש שנות הלימודים בו, ומיועד להכין את התלמיד לחיים האזרחיים הבוגרים ולהיכרות עם החברה הישראלית.
סדנאות אלו פותחו באופן עצמאי בבית הספר.
בתיכון 27 מגמות לימוד והרחבות של מקצועות החובה - כולן עיוניות.
החל מ-2006 החלו לפעול בבית הספר גם כיתות חינוך מיוחד המשולבות במרבית הפעילויות השכבתיות של הכיתות הרגילות.
בנוסף לכך, פועלות בתיכון כיתות מב"ר מיום הקמתו, אליהן התווספו בהמשך כיתות אתג"ר.
אוכלוסיית התלמידים מבטאת את ההטרוגניות הרבה הקיימת במבשרת ציון וגידולה מעיד על הגידול המשמעותי שחל ביישוב בשנים האחרונות.
לתיכון הראל אתר אינטרנט שהוא אחד מאתרי האינטרנט הראשונים בישראל של בית ספר תיכון, והוקם ב-1998. ייחודו הוא התמקדות בהעשרת התלמיד מעבר לחומר הלימודים, בהקשרים רחבים של המקצועות השונים.
בין הבוגרים הידועים,העיתונאי ירון אברהם, השחקנית ימית סול, השרה מירב כהן, סגן השר עידן רול, העיתונאית דפנה ליאל ועוד רבים אחרים.
מנהלת בית הספר היא ליאת שגב.
בית החינוך ע"ש ברל כצנלסון (ידוע אף בכינוי "כצה") הוא בית ספר תיכון עיוני בכפר סבא ע"ש ברל כצנלסון.
התיכון הוקם בשנת 1946 ופועל היום תחת הנהלתו של ד"ר טובי רוזנברג.
מבנה בית הספר נחשב לייחודי.
התיכון מורכב ממסדרון ארוך כשממנו יוצאים האגפים של השכבות כשהאגף הראשון הוא מנהלתי (ספריה, מעבדות, מזכירות וכו') ואחריו אגף י"א, י"ב, וי' בסדר הזה.
כך נוצר מצב שכל שנה התלמיד צועד מרחק רב יותר כדי להגיע לאגף שלו, כשהמטרה היא להגיע לאגף האחרון במסדרון.
כמו כן לכל אגף יש את הרחבה ("פיאצה") שלו שם מבלים התלמידים של אותה שכבה.
מבנה זה גורם למצב של הפרדה ניכרת בין השכבות.
תיכון כצנלסון הוא הראשון והוותיק בכפר סבא, ולומדים בו כ-800 תלמידים במשך שלוש שנים.
בתחילת דרכו היה התיכון חלק מבית הספר היסודי אוסישקין בכפר סבא, והיה מורכב משתי שכבות שנקראו "כיתות המשך" של ט' ו-י'.
לאחר מכן הועבר התיכון למבנה עצמאי ברחוב מולדת (לימים רחוב זאב גלר) במערב העיר.
בשנת 1985 עבר מוסד התיכון למבנה חדש ברחוב אז"ר בצפון העיר, שם עומד עד היום, והמבנה הישן הוסב להיות חטיבת הביניים "בן צבי" (שנסגרה ואוחדה עם חטיבת "אלון").
על סגל מוריו של בית הספר נמנה בעבר גם המשורר אריה סיון.
בבית הספר ישנם מקצועות לימוד מגוונים, הן ריאליים והן הומניים, כגון: פיזיקה, ביולוגיה, גאוגרפיה, תנ"ך, ערבית, ספרות, מדעי המחשב, ביוטכנולוגיה, תקשורת, הנדסת תוכנה, היסטוריה, מדעי החברה, כימיה ועוד.
מגמות הלימוד הייחודיות של בית הספר:
ביוטכנולוגיה, אומנות ועיצוב חזותי, חנ"ג, הנדסת תוכנה, מוזיקה, תיאטרון וכנפי רוח.
תיכון חוּגים הוא בית ספר על יסודי שש-שנתי בחיפה הכולל חטיבת ביניים וחטיבה עליונה והוא מהווה אחד מבתי הספר הוותיקים ביותר בחיפה.
נכון לשנת תש"ף, לומדים בבית הספר 1,250 תלמידים.
שניים מבוגרי בית הספר, הפרופסורים אהרן צ'חנובר ויואל מוקיר, הם זוכי פרסי נובל.
בית הספר נוסד ביולי 1934 בהדר הכרמל.
בין מייסדיו נמנו יאיר כ"ץ, אשר שימש מנהלו הראשון של בית הספר, ואשתו אלן.
היוזמה להקמת בית הספר הגיעה מצידה של קבוצת הורים יוצאי גרמניה בראשות מר טיפנטל, אשר ביקשו ליצור מסגרת לימודית בהוראת השפה העברית והקניית ערכי תרבות וחברה ישראליים עם ערכים תרבותיים של יוצאי מרכז אירופה.
הלימודים התנהלו בקבוצות לימוד קטנות ("חוגי לימוד"), ועם השנים התפתחו אלה לכיתות לימוד מלאות.
חוגי הלימוד הקטנים הללו הם המקור לשם בית הספר - "חוגים".
תחילה התקיימו הלימודים במרפסת בית מגורים ברחוב מסדה 17, בביתה של הבוטנאית רות קופל, אך עם הגידול במספר התלמידים, בית ספר עבר לבית אתין (רח' ברזילי 9) ואחר כך, אל בית חכים (רח' הרצליה 30).
בשנת 1939 מנה בית הספר כ-200 תלמידים והוא עבר למבנה ברחוב פבזנר 3. מספר התלמידים היה גדול מכמות המקומות בכיתות הזמינות ולכן הלימודים התקיימו בשתי משמרות.
ב-1941 קיבל בית הספר הכרה מטעם מחלקת החינוך של הוועד הלאומי.
באותה שנה סיים מחזור הבוגרים הראשון (תש"ב).
בית הספר היה בראשיתו בית ספר יסודי וצמח להיות בית ספר 12 שנתי.
ב-1944 השתמש ארגון ההגנה במבנה בית הספר לקיום אימונים ליליים.
בית הספר תרם למאבק המדינה לעצמאות כך שבמאי 1948, במהלך מלחמת העצמאות, גויסו תלמידי י"ב לצה"ל.
בסוף שנות ה-40 החלו תכנונים למעבר של בית הספר למבנה קבע ברחוב ישורון 14 (שמו של הרחוב שונה לרחוב יאיר כ"ץ לאחר מותו של המנהל הראשון של בית הספר), המבנה החדש תוכנן בידי האדריכל יוחנן רטנר.
בסוף שנת 1949 עם הקמת הקומה הראשונה במבנה החל מעבר הכיתות הראשונות לכרמל, המעבר הסתיים בשנת 1959 עם סיום הקמתו של המבנה הראשי.
באמצע שנות ה-50 מונה ד"ר יוסף גולדשטיין למנהל חטיבת היסוד.
במהלך שנות ה-60 עם סגירת כיתות היסוד נהפך בית הספר לשש שנתי החל מכיתות ז' ועד י"ב.
לבית הספר מגיעים תלמידים מארבעה בתי ספר יסודיים עיקריים: אילנות (כרמל מערבי), דוד ילין (מרכז הכרמל), הרצל (כרמליה) וליאו בק (יסודי בהדר עליון).
בשנות ה-80 עבר בית הספר לבעלותה של עיריית חיפה.
בין מורי בית הספר נמנו פרופ' מרדכי זר-כבוד ופרופ' ברוך קורצווייל.
ב-15 בדצמבר 2021 זכה בית הספר בפרס החינוך למעורבות חברתית בתקופת הקורונה.
הפרס ניתן מטעם הנהלת ארגון המורים העל יסודיים על מצוינות חברתית לשנת הלימודים תש"ף-תשפ"א.
במהלך מלחמת חרבות ברזל בית הספר קיבל מפונים מקיבוץ דן, שהשתלבו בכיתות עם תלמידי בית הספר.
ב-2017 החל להיבנות מבנה בית הספר החדש ברחוב ליאון בלום 9, בסוף אפריל 2019 עברו התלמידים וצוות בית הספר למבנה החדש.
ב-2019 החליטה עיריית חיפה להנציח את רחל מתוקי, מנהלת מחוז חיפה במשרד החינוך, על ידי קריאת בית הספר על שמה.
לאחר ההחלטה והמעבר למשכן החדש הוגשה עתירה לבג"ץ על ידי בוגרי בית הספר כדי לא לשנות את שמו ובזאת למחוק את מורשת העבר של המייסדים.
לאחר קבלת פסק דין של בית המשפט העליון נקבע ששם בית הספר יישאר - תיכון עירוני "חוגים", בניין חטיבת הביניים ייקרא על שמה של רחל מתוקי ובניין החטיבה העליונה ייקרא על שמם של המייסדים, יאיר ואלן כ"ץ.
ב-25 באוקטובר 2019 נחנך המבנה החדש של בית הספר ולוחות ההנצחה לרחל מתוקי ויאיר ואלן כ"ץ.
יליד וילנה, פעיל התנועה הציונית-חלוצית למען עלייה והקניית השפה העברית בארץ.
למד מדעי יהדות באוניברסיטאות בגרמניה ובארצות הברית.
ב-1928 עלה לארץ מארצות הברית בראש גרעין חלוצים והצטרף למייסדי רמת יוחנן.
ב-1934 עבר לחיפה ולבקשתם של עולי העלייה החמישית מאירופה וביוזמתם נפתחו בהדר הכרמל חוגים ללימודי העברית לילדיהם בניהולו של יאיר.
מספר התלמידים בחוגים גדל במהירות ואלה הפכו ל"גימנסיה" כמקובל באירופה.
נפטר בשנת 1964, בשנת 1966 הוסב חלק מרחוב ישורון לרחוב יאיר כ"ץ.
נולדה ב-1912 בקרלסרוהה, גרמניה, חברה בתנועת הנוער הציוני "קדימה".
החלה בלימודי הרפואה בפרייבורג, ולנוכח יישום המדיניות האנטי יהודית קטעה לימודיה ועלתה ארצה ב-1933. לפרנסתה עבדה במשק בית תוך לימוד השפה העברית.
כשנה לאחר מכן נישאה למורה שלה לעברית, יאיר.
עם הקמת בית הספר ב-1934 שימשה בכל תפקיד נדרש, במיוחד בקליטתם של התלמידים החדשים ובסיוע להוריהם.
לצד בעלה, מנהל בית הספר, הייתה אלן חברת הנהלה, מזכירה פדגוגית, גזברית, אחות ויועצת חינוכית של בית הספר עד צאתה לגמלאות ב-1978.
לצד העשייה הפדגוגית בלטה בפעילותה ההתנדבותית בארגון ההגנה, בהעלאת עולים מהמחנות בקפריסין, בבתי החולים בתקופת המלחמה, במד"א, בער"ן, ביע"ל וביחידה לגישור פערים באוניברסיטת חיפה.
בשנת 1992 הוענק לה תואר "יקירת העיר חיפה".
תיכון לוואל הוא תיכון ציבורי בעיר סן פרנסיסקו, קליפורניה.
בית הספר נפתח ב-1858 כבית ספר יסודי וקיבל את שמו הנוכחי ב-1894. תיכון לוואל עבר למיקומו הנוכחי לשכונת מרסד מאנור ב-1962.
מופעל על ידי איחוד בתי הספר המחוזי של סן פרנסיסקו, לוואל פתוח לכל תושבי סן פרנסיסקו ללא צורך בתשלום שכר לימוד.
לוואל הוא בעל תוכנית לימודים קפדנית והוא ידוע כביה"ס למצוינות ובוגריו אשר בולטים בתחומי המדע והתעשייה.
לוואל הוכתר כבית הספר הטוב בקליפורניה שבע פעמים וכבית הספר הטוב ביותר בארצות הברית ארבע פעמים.
כיום לוואל מדורג במקום ה-28 באמריקה.
תיכון לוואל התחיל ב-1856 כבית ספר יסודי.
ב-1894, שונה שמו של התיכון על שמו של המשורר ג'אמס ראסל לוואל.
ב-1913 עבר בית הספר לבניין ברחוב היאיס בעיר, שם נשאר 50 שנה.
ב-1962, עבר בית הספר למשכנו הנוכחי ליד אגם מרסיד.
לוואל ממוקם צפונית לאגם מרסיד, בין צדי הפארק ומחוז סאנסט.
בית הספר ממוקם בין רחוב סילבן אב במערב לדרך האקליפטוס במזרח.
בית הספר הוא בנוסף נגיש על ידי הרכבת העירונית של סן פרנסיסקו.
הקמפוס ממקום סמוך לבית הספר היסודי "לאקשור".
הקמפוס עצמו מכיל בניין ללימודי אקדמיה עם שלוש קומות ושתי שלוחות, בניין ללימודי מדע בן שלוש קומות, מבנה חזית עם שתי קומות והיכל תרבות עם אודיטוריום בעל 1,500 מושבים, ספרייה, מעבדות מדע ומחשבים, כיתות ללימוד שפות זרות, מכון כושר, סטודיו לריקוד, מגרשי פוטבול כדורגל וכדורסל, עשרה מגרשי טניס ומסלול ריצה.
לוואל הוא אחד משני בתי הספר הציבורי במחוז סן פרנסיסקו אשר מקבל אליו תלמידים אשר עברו בהצלחה את דרישות הקבלה.
הקבלה ללוואל מבוססת על שילוב של תוצאות מבחנים, חיבור ופעילות מעבר לתוכנית הלימודים.
תיכון לוואל מדורג במקום השלישי על בסיס תוצאות מבחנים ברשימת עשרת התיכנים הטובים ביותר בקליפורניה.
מערכת לוח הזמנים המודולרית של בית הספר מאפשרת לתלמידים חופש בבחירת הקורסים.
לתלמידים בנוסף יש אפשרות לבחור ממבחר גדול של קורסי שיבוץ מתקדמים.
ללוואל שיעור מסיימים זכאים גבוה שנושק ל-100%, והוא המקור הגדול ביותר לתלמידי אוניברסיטת קליפורניה, במיוחד לקמפוסים ברקלי ודייוויס.
בנוסף, בוגרים רבים נרשמים ללימודים גבוהים באוניברסיטאות יוקרתיות ברחבי ארצות הברית.
"מור מטרו ווסט" הוא בית ספר תיכון בעיר רעננה אשר נפתח בשנת 1991 (תשנ"ב).
בית הספר נפתח לאחר 30 שנים בהן התיכון היחיד בעיר רעננה היה תיכון אוסטרובסקי, מפאת הגידול המואץ באוכלוסיית רעננה שבעקבותיה התעורר הצורך במוסד חינוכי תיכוני נוסף.
התיכון קרוי על שמה של קהילת "מטרו ווסט" בניו ג'רזי, אשר פיתחה קשרי גומלין עם בית הספר והעיר כולה, ואף תרמה להקמתו.
התיכון היווה שלב ראשון בקריית החינוך של רעננה, אשר לימים כללה את היכל הספורט "מטרו ווסט", בית הספר אמי"ת "רננים" ומרכז האמנויות.
הקריה כולה נקראת "קריית יצחק רבין" מ-1995.
השם "מור" הוא שמו העברי של התיכון, והוא נבחר בתחרות פתוחה שהתקיימה ב-1993. הפירוש כפול: ראשי תיבות של "מטרו ווסט רעננה".
נכון לשנת הלימודים תשפ"א בבית הספר לומדים 1,107 תלמידים.
בתיכון מגמות אמנות ייחודיות על אזוריות, בהן: מוזיקה, אמנות פלסטית, סדנת פיסול, ומעבדת הצילום.
למגמות אלו הוקם מרכז אמנות חדשני.
משנת 2008 הוקמו במשכן מעבדה מתקדמת לעיצוב גרפי ומעבדת תקשורת.
בשנת 2011 נפתחה מגמה על-אזורית בתיכון: "מגמת מדעי החלל" שלאחר כמה שנים נסגרה והפכה ל"מגמת היי-טק".
בפרסומי צה"ל, נכלל התיכון בין עשרת בתי הספר המובילים באחוזי גיוס קרבי.
נבחרת האתלטיקה של התיכון ייצגה את ישראל בתחרות התיכונים העולמית בבלגיה בשנת 1993. בשנת 2015 ניצחה נבחרת הכדורסל של התיכון בליגת התיכונים, ייצגה את ישראל באליפות העולם לתיכונים וזכתה במקום השלישי.
בית הספר התיכון ברנר הוא בית ספר תיכון עיוני מהזרם הממלכתי לכיתות י' עד י"ב.
שוכן בשכונת צמרת גנים, ברחוב ישראל ישעיהו בפתח תקווה והוא התיכון הוותיק ביותר בעיר.
בבית הספר לומדים כ-1,400 תלמידים ומועסקים בו מעל כמאה מורים.
בית הספר כולל שלושה מתחמי לימוד.
בית הספר נוסד בשנת 1946, והוא קרוי על שם יוסף חיים ברנר.
בעבר תיכון ברנר (אשר נקרא קודם לכן תיכון עין גנים) היה צמוד לחטיבת ברנר, שהוקמה בשנת 1980 ברחוב עין גנים.
בשנת 1986 נבנה המבנה ברחוב ישראל ישעיהו, המשמש את בית הספר כיום.
תיכון ברנר צמוד לחטיבת הביניים פיינשטיין,(בעבר נקראה החטיבה ברנר ב) על שם שלמה פיינשטיין, שהוקמה בשנת 1986.
מנהל בית הספר, החל משנת הלימודים תשפ"ג, הוא אורי פרלמן ומנהלת חטיבת פיינשטיין היא כרמלה רחמינוב.
החל משנת 2016 חברו תיכון ברנר וחטיבת הביניים פיינשטיין ליצירת בית הספר השש שנתי ברנר-פיינשטיין.
תלמידים משני בתי הספר השפיעו על בחירת סמל חדש לבית הספר המאוחד.
הגדרות המפרידות בין שני בתי הספר נהרסו, ונבנה מבנה חדש.
החל משנת הלימודים תשע"ח פועל בית הספר באופן רשמי כבית ספר שש שנתי.
מסלול מדעי מובהק, שבו כל תלמיד בוחר בשני מקצועות מדעיים (פיזיקה כימיה, ביולוגיה ומדעי המחשב) ולומד בכל אחד מהם חמש יחידות לימוד.
החל משנת הלימודים תשע"ב, בית הספר משתתף בתוכנית משרד החינוך "עתודה ומנהיגות מדעית טכנולוגית לקידום המצוינות".
מסלול למדעי הרפואה, הכולל 15 יחידות לימוד - חמש במדעי הבריאות, חמש במקצוע מדעי נוסף, וחמש על פרויקט.
מגמת ביו-רפואה היא מגמה ייחודית על-אזורית בפתח תקווה.
בשנת 2016 נחנכה מעבדה חדשה למגמת מדעי הרפואה
תלמידי בית הספר מקבלים העשרה בתחום המדעי ובתחום מדעי הרוח.
בין התוכניות המוצעות בבית הספר:
Connecting classrooms - תוכנית גלובלית המאפשרת יצירת קשר בין כיתות בבתי ספר שונים ברחבי העולם.
גיחת גיבוש לתלמידי שכבת י' המנוהלת על ידי תלמידי י"א וי"ב.
תלמידי תיכון ברנר משמשים כנאמני גלישה בטוחה בבתי הספר היסודיים בעיר, ומכשירים את התלמידים בשימוש זהיר באינטרנט.
פרויקטים מיוחדים, סיורים והרצאות אורח במקצועות השונים.
2022- תיכון ברנר נבחר לאחד מבתי הספר התיכוניים המצטיינים לשנת הלימודים תשפ"ב.
2016 – מקום שני בתשדיר נגד סטריאוטיפים, תנועת אומ"ץ.
2016 – תעודת הצטיינות למגמת ערבית, סמינר שנתי.
2013 – תיכון ברנר נבחר לאחד מבתי הספר הערכיים ביותר בארץ.
2005 – תיכון ברנר מופיע ברשימת עשרת בתי הספר התיכוניים הטובים בישראל של העיתון מעריב לשנת 2005.
2016 – אות הוקרה של ראש העיר לסרט "יש-שכר" בהפקת תלמידי מגמת תקשורת וידאו.
2016 – הסרט "סיפורי רחל" בהפקת תלמידי מגמת תקשורת וידאו זוכה בפרס ציון לשבח בתחרות פיצ'ינג (תחרות הצגת תסריטים) במכללת סמינר הקיבוצים.
2015 – הסרט "יש-שכר" בהפקת תלמידי מגמת תקשורת וידאו זוכה במקום הראשון בפסטיבל הסרטים "יוצרים מציאות" בסינמטק ירושלים.
2014 – הסרט "כאן גרים בכיף?" בהפקת תלמידי מגמת תקשורת וידאו זוכה במקום השני בפסטיבל הסרטים הבינלאומי בסינמטק ירושלים.
2013 – הסרט "הולך איתך" בהפקת תלמידי מגמת תקשורת וידאו זוכה במקום הראשון בפסטיבל הסרטים הבינלאומי חיפה.
2013 – הסרט "הולך איתך" בהפקת תלמידי מגמת תקשורת וידאו זוכה במקום הראשון בתחרות פיצ'ינג (תחרות הצגת תסריטים) של הרשות השנייה לטלוויזיה ולרדיו/
2012 – הסרט "גם עליי לא רואים" בהפקת תלמידי מגמת תקשורת וידאו זוכה במקום הראשון בפסטיבל הסרטים הבינלאומי חיפה.
2012 – הסרט "גם עליי לא רואים" בהפקת תלמידי מגמת תקשורת וידאו זוכה במקום הראשון בתחרות פיצ'ינג (תחרות הצגת תסריטים) של הרשות השנייה לטלוויזיה ולרדיו.
2008 – סרט "אור הזרקורים" בהפקת תלמידי מגמת התקשורת וידאו זכה במקום הראשון בפסטיבל סרטי תלמידים ארצי בדימונה.
2006 - הסרט הדוקומנטרי "היפות והאמיצות", בהפקת מגמת תקשורת וידאו, זכה במקום הראשון בפסטיבל דימונה.
תיכון לואי הגדול הוא בית ספר תיכון ציבורי מפורסם בפריז.
התיכון נקרא על שם לואי ה-14, אשר שימש כפטרון המוסד.
התיכון נוסד בשנת 1563 והוא ממוקם ברובע הלטיני.
רבים מבוגריו מוכרים בתחומי המדע, הפוליטיקה, ההגות והספרות בצרפת ובעולם.
תיכון לוסטיג הוא בית ספר תיכון חרדי לבנות ברמת גן.
נקרא על שם מייסדו הרב שאול לוסטיג.
התיכון נוסד בשנת 1960 על ידי הרב שאול לוסטיג, איש חינוך חרדי יוצא גרמניה.
לאחר פטירתו התמנה חתנו הרב בנימין מצגר כמנהל התיכון.
חלק ניכר מבוגרות התיכון ממשיך במסגרת ההמשך של התיכון – "מכון לוסטיג".
בשנת 2014, לאחר תלונות נגדו על דרשות כנגד הציונות הדתית, פרש לגמלאות המנהל הרב בנימין מצגר, אך המשיך לשמש כרב חינוכי של מכון לוסטיג.
הוא נפטר בשנת תשע"ט, זמן קצר לאחר פטירת רעייתו, המחנכת לאה מצגר.
את מקומו בניהול התיכון ממלא הרב משה לוסטיג, נכדו של המייסד.
הבנות ההולכות לתיכון הן לרוב חרדיות אך ישנן גם דתיות.
בניגוד לבתי ספר חרדיים אחרים תיכון לוסטיג מגיש לבגרות.
קמפוס (מכון) לוסטיג הוא מסגרת המשך לתיכון לוסטיג, שהוקם בשנת 1999 ופועל כמוסד אקדמי לבנות בית יעקב - כשלוחה של המרכז האקדמי לב (לשעבר בית הספר הגבוה לטכנולוגיה בירושלים).
הקמפוס שוכן בבניין של תיכון לוסטיג ברמת גן ומהווה מסגרת המשך לרוב תלמידותיו.
כמו כן לומדות בו תלמידות מסמינרים חרדיים ומתיכונים ממלכתיים דתיים.
עד הקמתו התקיימו לימודי המשך על-תיכוניים בתחום ראיית חשבון ולאחר הקמתו נוספו בו לימודי מחשב.
חלק משעות הלימודים מוקדש ללימודי מקצועות קודש.
תיכון לילה היא סדרת ספרי מתח לבני נוער שנכתבה על ידי הסופרת הבריטית סי ג'יי דוהרטי.
הספר הראשון מתוך סדרת ההמשך, המתקיימת באותו יקום, פורסם בשנת 2022.
הסדרה עוסקת בהתאקלמותה של הנערה אלי שרידן בפנימייה אליה הגיעה.
אלי היא תלמידה בינונית ומרדנית בת 16, שנעצרה 3 פעמים על ידי המשטרה, ולאחר מכן נשלחה על ידי הוריה לפנימייה "אקדמיית קימריה", שנחשבת יוקרתית ומפוארת.
בפנימייה היא פוגשת בני נוער נוספים: קרטר המתבודד והמסתורי, סילבן הצרפתי והמקסים, קייטי גילמור המתנשאת והקנאית, וג'ו התוססת והמתוסבכת.
אלי חושפת לאורך הסדרה סודות על המשפחה שלה ועל זהותה.
במקביל, לאחר נשף חשוב שהתרחש בפנימייה, מגלה אלי סודות על הפנימייה, ועל המלחמה המסוכנת בה היא נמצאת.
כך למשל, היא מנסה לברר על "כיתת הלילה" הסודית שאסור להזכיר את שמה, והאופן בו אחיה שברח קשור לכך; על איש מסתורי שגרם לשריפה בנשף הקיץ; ועל הארגון הענק הקשור לפנימייה והשפעתו על העולם.
אלי מגלה בהדרגה על הסכנות בחייה, ומעורבת באירועי פשע, רומנטיקה, דרמה ורצח.
אלי יוצאת במהלך חמשת הספרים למסע עם החברים שלה, במקביל היא עוברת תהליכים של התבגרות אישית וחברתית, מחילה וסליחה, חרטה על טעויות עבר, ובחירה רומנטית.
"תיכון לילה" (שיצא בארץ על ידי ספרי עליית הגג בינואר 2012)
"תיכון לילה 2: שקר שחור שקר לבן" (מרץ 2013, "Night School: Legacy")
"תיכון לילה 5: סופמשחק" (יוני 2015, "Night School: Endgame")
הספר (שהוא גם ספר הביכורים של דוהרטי) זכה לפופולריות רבה ברחבי העולם ולביקורות חיוביות, ותורגם ל-21 שפות, בהן עברית.
במאי 2014, צוין הספר הרביעי במקום הראשון בעיתון "ידיעות אחרונות" ברשימת הספרים הנמכרים ביותר בישראל.
בדצמבר 2015, הספר החמישי זכה למקום ראשון ברשימת רבי המכר בישראל לנוער.
בנובמבר 2020 יצא הספר הראשון מסדרת ההמשך, "תיכון לילה 6: מספר 10".
הספר יצא בישראל במרץ 2022.
במרץ 2023 יצא הספר השני מתוך סדרת ההמשך, "תיכון לילה 7: שם-קוד גחלילית הספר נכתב במיוחד עבור הקוראים הישראלים, בשיתוף עם ידיעות ספרים ולא ראה אור בשפות אחרות.
ב-12 בדצמבר 2014, הועלה לאתר יוטיוב הפרק הראשון של סדרת האינטרנט המבוססת על הספר.
היא נכתבה על ידי דוהרטי, בוימה על ידי ג'ק ג'וורס, ופרקיה צולמו בקולג' "בריקסון פרט הייטס".
הסדרה מתארת גם מחשבות של הדמויות ועולמן האישי, שאינם כתובים בספר.
את אלי מגלמת ג'סיקה סרג'נט; היא זכתה בפרס "השחקנית האהובה ביותר של השבוע" באתר Indie Series Network's Web Series of the Week, בו גם זכתה הסדרה ל"סדרה האהובה ביותר של השבוע" פעמיים ברצף.
סדרה זו כללה שישה פרקים ונחלה הצלחה עם חצי מיליון צפיות.
היא גם זכתה בפרס הזהב ל"תסריט הטוב יותר של 2016" בטקס DC Web Fest.
זו סדרת האינטרנט הראשונה לבני נוער המבוססת על ספר, מחוץ לארצות הברית.
שאר השחקנים בסדרה הם קמפבל צ'אליס (קרטר ווסט), לואיס קלארק-קלייר (סילבן קאסל), דני כרמל (נתניאל סנט ג'ון), טום בלוואנט (גייב פורת'אס), ג'ודי הירסט (ג'ו ארינגפורד) וגרייס פרי (קייטי גילמור).
תיכון הלבבות השבורים הייתה סדרת טלוויזיה אוסטרלית, ששודרה בין 1994 ל-1999. הסדרה עסקה בתלמידי בית הספר התיכון הדמיוני הארטלי שבסידני ובסוגיות המעסיקות בני נוער.
ארבע העונות הראשונות של הסדרה (עד 1996) שודרו בערוץ 10 האוסטרלי ושלוש העונות האחרונות (מ-1997 ואילך) שודרו ברשת ABC.
בנוסף, שודרה במדינות רבות ברחבי העולם, בהן איחוד האמירויות הערביות, אינדונזיה, איסלנד, אסטוניה, ארגנטינה, ארצות הברית, בלגיה, בריטניה, גרמניה, הודו, הולנד, הונגריה, יוון, ליטא, מקדוניה, מקסיקו, נורווגיה, ספרד, סרביה, פולין, פורטוגל, פרו, צ'ילה, צ'כיה, צרפת, קוסובו, קנדה ורוסיה.
בישראל, שודרה הסדרה בערוץ 1.
הסדרה היוותה קרש קפיצה לכמה מהשחקנים שגילמו בה את בני הנוער, ובהם אלכס דימיטריאדס (עונה 1), אדה ניקודמו (עונות 1 ו-3 עד 5), קאלן מאלווי (עונות 5 עד 7), לארה קוקס (עונות 5 עד 7) ולוק ג'ייקובז (עונה 7).
סיימון בייקר גילם מורה בעונה הרביעית.
תיכון וולטר הוא בית ספר תיכון עיוני וטכנולוגי בפריז, בירת צרפת, והשוכן בשדרות דה לה רפובליק (Avenue de la République) מס' 101 ברובע 11.
התיכון, הקרוי על שם הסופר והפילוסוף הצרפתי וולטר, תוכנן על ידי האדריכל אז'ן טרן.
הוא נחנך בשנת 1890 על ידי נשיא צרפת, סאדי קרנו.
למשך תקופה ממושכת הוא היה התיכון היחיד בצפון-מזרחה של פריז.
מאז פתיחתו, תיכון וולטר היה בית ספר שנועד לבנים בלבד, עד שבשנת 1973 הפך לבית ספר מעורב.
בתיכון וולטר לומדים 2,000 תלמידים בשלוש מסגרות: מכללה, תיכון וכיתות מכינה (classes préparatoires).
קיים בו רק המסלול של כיתות מכינה PTSI/PT (פיזיקה, טכנולוגיה, מדעי הנדסה/פיזיקה וטכנולוגיה).
כיתות מכינה אלה הוקמו לראשונה בשנת 1921 ומאפשרות כל שנה לתלמידיהן להיכנס לבתי הספר הגבוהים היוקרתיים להנדסה.
ז'אק דלור, כלכלן ופוליטיקאי צרפתי, נשיא הנציבות האיחוד האירופי (1994–1985)
ז'יל כהן, שחקן קולנוע יהודי צרפתי
אנדרה לווף, ביולוג יהודי צרפתי, חתן פרס נובל לפיזיולוגיה או לרפואה
שארל לדרמן, עורך דין ופוליטיקאי יהודי צרפתי
אדגר פור, פוליטיקאי, ראש הממשלה של צרפת לשעבר, יושב ראש לשעבר של האספה הלאומית הצרפתית
ברנאר קושנר, רופא ופוליטיקאי יהודי-צרפתי, שר החוץ של צרפת
אנרי קרסוצקי, פעיל סינדיקלי יהודי צרפתי, מזכיר כללי של הקונפדרציה הכללית של העובדים CGT בצרפת.
רולאן בארת, מבקר ספרות, פילוסוף ומסאי צרפתי
ז'אן-לואי בורי סופר, עיתונאי, מבקר קולנוע ומורה לספרות
אלן קריווין, פוליטיקאי, מורה זמני להיסטוריה
אלבר מאלה, היסטוריון, מחבר ספרי לימוד להיסטוריה
בית ספר תיכון קהילתי מדעי וטכנולוגי דרכא ספיר על-שם ש' ספיר בירוחם, הוא בית ספר שש שנתי (כיתות ז'-י"ב).
בבית הספר לומדים כ-360 תלמידים (נכון לשנת 2023) והוא התיכון הממלכתי היחיד בירוחם.
מגמות הלימוד העיקריות בבית הספר: פיזיקה כימיה, ניהול מלונאי,תקשורת, הנדסת תכנה ומכטרוניקה.
בשנת 2002 זכה בית הספר בפרס חינוך של רשת אורט.
בשנים 2013-2022 נכלל בית הספר ברשימת מקבלי פרס "בית הספר הערכי" מטעם משרד החינוך.
בשנת 2022 נכלל בית הספר בדירוג הראשון ברשימת בתי הספר המצטיינים של משרד החינוך.
בית הספר המקיף ע"ש שושנה ספיר הוקם בשנת 1975. עד אז לא היה בירוחם תיכון ממלכתי, והתלמידים יצאו ללמוד בתיכונים בסביבה.
בית הספר נקרא על שם שושנה ספיר, אשתו של פנחס ספיר, שהיה שר האוצר, ונפטרה בשנת 1971.
בשנת 1984 הצטרף בית הספר לרשת אורט.
בעבר נלמדו בבית הספר מגמות מקצועיות כגון: נגרות, ספרות, פקידות, חשבונאות, כלכלת בית, מטפלות, מסגרות וצנרת מבנים.
עד שנות ה-90 של המאה ה-20, היה אחוז הזכאים לתעודת בגרות נמוכים מאוד.
אולם בשנת 1996 התחיל בבית הספר פרויקט "כל אחד יכול", מהלך שהוביל לזינוק משמעותי מאוד באחוז הזכאים לבגרות.
מאז עלו אחוזי הזכאות ובשנת 2022 היה אחוז הזכאים 98%
בשנת 2018 עזב בית הספר את רשת "אורט" ועבר לזכיינית "דרכא"
בשנים 2007–2010 פעלה בבית הספר כיתת שוחרים, במסגרת בתי הספר הטכניים של חיל האוויר.
בשנים 2004–2005 נפתחה בבית הספר כיתה דתית, אך מסלול זה לא המשיך.
בשנת הלימודים תשע"ה (2015) לומדת בבית הספר כיתת גמלאים, המופעלת בשיתוף פעולה עם המשרד לאזרחים ותיקים.
תיכון דרכא רמון ע"ש אילן ואסף רמון הוא בית ספר תיכון וחטיבת ביניים בגדרה.
התיכון נחנך ב-1 בספטמבר 2009 במקור בשם "תיכון דרכא רמון על-שם אילן רמון".
באותה שנה נהרג בנו של רמון, אסף, והוחלט לקרוא את בית הספר גם על שמו.
התיכון מופעל על ידי העמותה הרשומה דרכא.
בתיכון שש שכבות, כ-44 כיתות (24 בחטיבת הביניים ו-20 בתיכון).
בית הספר מונה כ־1200 תלמידים מגילאים 12 ועד 18. נכון לשנת הלימודים 2024–2025, מנהלת בית הספר היא אורית וייל.
עד 2009 בגדרה פעל תיכון אחד - תיכון דרכא ע"ש מנחם בגין.
לאור הגידול בשיעור אוכלוסיית גדרה במרוצת השנים, נבע צורך להקים תיכון נוסף שיצמצם את העומס והצפיפות בתיכון השני.
התיכון הוקם על ידי ד"ר סיגל סטרשנוב, שניהלה תיכון אחר במועצה אזורית גזר.
בעת פתיחת בית הספר היו רק שתי שכבות, שכבת ז' ושכבת ח'.
בית הספר גדל ומתפתח בכל שנת לימודים.
החל משנת 2015 בבית הספר קיימים מבני אודיטוריום וקפיטריה שנחנכו שלוש שנים לאחר מכן.
המוטו של התיכון היא "בית לחינוך מדעי ודיאלוג חברתי".
האמרה באה מכך שבבית הספר ישנן מגמות מדעיות רבות לכן התיכון מתגאה בכך.
בית הספר מקדם דיאלוג בקרב התלמידים והמורים ובין עצמם.
באמצעות שיח חברתי מתקיימות פעילויות מגוונות בבית הספר.
החל ממפגשים רב תרבותיים, מעגלי שיח רב גילאי, שכבות בוגרות חונכות את השכבות הצעירות, כתיבה יוצרת ועוד.
ב-14 במרץ 2018 פקד את בית הספר אסון, כאשר מתניה שטרן, מורה לשל"ח, קיפח את חייו בתאונת דרכים שאירעה ממול לבית הספר.
תאונת הדרכים הקשה יצרה הד תקשורתי לאור העובדה שהתאונה אירעה לעיני בנו בן ה-10, אותו הביא שטרן לסיור של"ח ביער בן שמן.
ב-18 בפברואר 2020 נערך באודיטוריום בית הספר אירוע בחירות של מפלגת הליכוד, בהשתתפות ראש ממשלת ישראל, בנימין נתניהו, שרת התרבות והספורט, מירי רגב וחבר הכנסת, גדי יברקן.
בעקבות מגפת הקורונה חלו שינויים אחדים בתיכון, לרבות סגירת הקפיטריה ומעבר ללמידה היברידית.
בית הספר נבנה על מטע רימונים, לכן השם "רימונים" הוצע להיות שמו של התיכון.
לאחר הקמתו נערכה הצבעה בקרב הצוות החינוכי של בית הספר לגבי שמו.
בין השמות שהוצעו: "רמון" (על שם אילן רמון), "רימונים" ו"הדרים".
לבסוף נבחר השם "רמון", ומאז בית הספר מנציח את פעילותו ומורשתו של אילן רמון ומדגיש ערכים בהם רמון דגל.
הסמל נהגה ואויר על ידי אופירה אייזנברג, מורה לתנ"ך הנמנית בין מקימי התיכון.
בסמל ניתן לראות כוכבים, בהקשר לחלל החיצון שבו נספה רמון.
בית הספר מכיל ארבעה בניינים מרכזיים - בניין לשכבות ז'-ח', בניין לשכבות ט'-י', בניין לשכבות י"א-י"ב וכן בניין הנהלה בו נמצאים משרדי ההנהלה והמזכירות.
כל הבניינים שלהלן מחוברים בקומתם השנייה, כך שכל בית הספר מחובר למרפסת בצורת כיכר עירונית אחת גדולה.
בבית ספר ישנו מגרש (המתפקד הן כמגרש כדורגל והן כמגרש כדורסל) המרכז את מרבית פעילויות הספורט בבית הספר.
במגרש מתקיימים כל הטקסים והוא אזור מרכזי בתיכון.
כמו כן, בבית הספר מצויים גם שטחים פתוחים רבים שמשמשים כמקום בילוי ורוגע לתלמידים רבים במהלך ההפסקות.
באותם שטחים פתוחים מתקיימים לעיתים רחוקות גם שיעורי של"ח.
בסוף שנת הלימודים 2018–2019 נפתחה בבית הספר קפיטריה בשם "בריא בריבוע".
באותה שנת לימודים החל שימוש בית-ספרי באולם ספורט בו מתקיימים שיעורי חינוך גופני, ובשעות אחר הצוהריים מתקיימים בו חוגים ואירועים ציבוריים-עירוניים.
התיכון וחטיבת הביניים ע"ש גולדה מאיר הוא בית ספר תיכון וחטיבת ביניים בנס ציונה.
בית הספר נחנך בתור חטיבת ביניים בלבד ב-1989, עשור לאחר מותה של ראש הממשלה גולדה מאיר.
בתחילת דרכו נקרא בית הספר "חטיבת ביניים א'" וכלל שלוש שכבות - ז–ט.
בית הספר הוא ממלכתי ומופעל על ידי אגף החינוך בעיריית נס ציונה.
בבית הספר 6 שכבות והוא מונה בערך כ-1,200 תלמידים מגילאי 12 ועד 18.
החטיבה מנוהלת בידי דיקלה פרחי בזנוס ומנהל התיכון הוא ירון גרבר.
בשנת 2013 התבטלו חטיבות הביניים בנס ציונה ובית הספר נשאר היחיד שאינו שש שנתי בנס ציונה ובכך מתנהל עם שני סמלי מוסד שונים תיכון בן-גוריון שאוחד עם חטיבת בגין בעיר.
בשנת הלימודים תשע"ו סיים את לימודיו המחזור הראשון של תיכון גולדה מאיר.
בית הספר מכיל שני בניינים מרכזיים - בניין חטיבת הביניים ובניין החטיבה העליונה.
בין הבניינים ממוקמת רחבה גדולה עם ספסלים ומגרש כדורסל לרווחת התלמידים ובשולי בית הספר מאחורי הבניינים ממוקמים שטחים פתוחים.
בבית הספר קיים גם בניין אשכול הפיס עם מעבדות מדעיות ואודיטוריום והוא משמש לא רק לפעילויות בית ספר אלא גם למסגרות לא פורמליות של אחר הצהריים.
לצד אשכול הפיס קיים אולם ספורט "קריית החינוך" המשמש את קריית החינוך גולדה מאיר ואת עמותות הספורט מהעיר נס ציונה, הוא מכיל 765 מקומות ישיבה.
כו"ח - ראשי תיבות של כבדי שמיעה וחירשים.
קיימות 3 כיתות כו"ח בבית הספר בהן לומדים תלמידים חירשים וכבדי שמיעה מכל קצוות מטרופולין תל אביב בשיטת חינוך מיוחד ולפעמים בשילוב עם הכיתות הרגילות במקצועות מסוימים.
מצוינות מדעית-טכנולוגית - כיתה לתלמידים מצטיינים, ואלו שהוכיחו את יכולותיהם במבחן מקדים (ישנו מבחן שהתלמידים ממלאים עד כה 90 דקות על חשיבה מדעית ומתמטית ולאחר מכן יערך עם התלמידים אודישן עם המורים המקצועים).
מלווה על ידי מכון ויצמן וארגון תעשיידע.
במסגרת הכיתה מקבלים התלמידים 6 שעות תוספת בשבוע, שעתיים של מדעים בפיקוח מכון ויצמן (מצוינות מדעית) ושעתיים של קורסים לבחירה הממומנים על ידי ארגון תעשיידע וחברה נבחרת ועוד שעתיים מתמטיקה.
במסגרת הכיתה יוצאים התלמידים לסיורים וטיולים במפעלים ובמעבדות מדעיות.
התלמידים בכיתת המצוינות אוטומטית בהקבצה א' במתמטיקה ואנגלית.
ספורט רב ענפית - כיתה המשלבת לימודים עיוניים בתחום הספורט לצד חלק מעשי בדמות אימון לשיפור מיומנויות אתלטיות, מתוך הכנה והכוונה למגמת הספורט בחטיבה העליונה המזכה בתעודת מדריך/ה מוסמך/ת ב"חדרי כושר".
במסגרת הכיתה מקבלים התלמידים שלוש שעות נוספות של ספורט ושיעור אחד של אנטומיה (חינוך גופני עיוני).
בתיכון מגמות ספורט, מדעי המחשב, ביוטכנולוגיה, ביולוגיה, גאוגרפיה, כימיה, מדעי החברה, ספרות, פיזיקה, תיאטרון, מזרחנות וערבית, קולנוע ותקשורת, טכ"מ, ומינהל עסקים.
תיכון הדרים הוא בית ספר תיכון עירוני בהוד השרון.
בית הספר ממוקם ברחוב ז'בוטינסקי בעיר, בסמוך לשכונות רמות מנחם ורמת הדר.
בית הספר הוקם בשנת 1988 ונקרא בהתחלה בשם "תיכון חדש הוד השרון".
בתחילה הוא שכן במבנה חטיבת הביניים "השחר" בעיר, וכעבור שלוש שנים עבר למבנה שבו הוא ממוקם כיום.
התיכון מקיים מאז 1998 את מרוץ לשי"ר – מרוץ שנתי משאר ישוב להוד השרון לזכר ארבעת בוגריו שנפלו במערכות ישראל.
הארבעה הם ליאור שי, שנהרג בהתרסקות מסוק יסעור של חיל האוויר ברומניה בשנת 2010; רונן חיון שנפל בקרב בלבנון ב-1997; ומשה (שיקו) סבן ויפתח שלפוברסקי שנפלו באסון המסוקים.
המרוץ, שהחל כיוזמה חד פעמית של מורים בתיכון, הפך במרוצת השנים למסורת ומהווה חלק מרכזי משנת י"ב בבית הספר.
משנת 2017 משחקת קבוצת הכדורסל של בית הספר בליגת העל לבתי ספר תיכוניים.